РЕПУБЛИКА СРБИЈА

НАРОДНА СКУПШТИНА

01 Број 06-2/353-21

9. септембар 2021. године

Б е о г р а д

**З А П И С Н И К**

**СЕДНИЦЕ ЈЕДАНАЕСТОГ ВАНРЕДНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У ДВАНАЕСТОМ САЗИВУ, ОДРЖАНЕ 7, 8. И 9. СЕПТЕМБРА 2021. ГОДИНЕ**

Седница је почела у 10 часова и 10 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 128 народних посланика, а применом електронског система за гласање утврђено је да је у сали присутно 166 народних посланика, односно да је присутна већина од укупног броја свих народних посланика и да постоје услови за рад Народне скупштине, у складу са чланом 49. Закона о Народној скупштини.

На основу члана 287. Пословника Народне скупштине, обавештења, односно објашњења су затражили народни посланици: Енис Имамовић, заменик председника Посланичке групе УЈЕДИЊЕНА ДОЛИНА - СДА САНЏАКА - од министра просвете, науке и технолошког развоја, републичког јавног тужиоца и министра унутрашњих послова, Розалија Екрес, представник Посланичке групе САВЕЗ ВОЈВОЂАНСКИХ МАЂАРА - од председника Владе, Министарства за рад, запошљавање, борачка и социјална питања и Националне службе за запошљавање, Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарства унутрашњих послова и Министарства правде, др Муамер Бачевац, представник Посланичке групе Социјалдемократска партија Србије - од Министарства финансија, Стефан Кркобабић, представник Посланичке групе ПУПС - „Три П“ - од Министарства финансија, Министарства за бригу о селу и Канцеларије за Косово и Метохију, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе и Угљеша Мрдић, представник Посланичке групе „Александар Вучић – за нашу децу“ - од Министарства унутрашњих послова, Републичког јавног тужилаштва и Министарства правде.

Председавајући др Владимир Орлић, потпредседник Народне скупштине, обавестио је да је спречена да седници присуствује народни посланик Дијана Радовић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Загорка Алексић, Душан Бајатовић, Милош Банђур, Надије Бећири, мр Игор Бечић, Јелисавета Вељковић, Младен Грујић, Владимир Ђукановић, Нинослав Ерић, Марко Зељуг, Крсто Јањушевић, мр Јадранка Јовановић, Јасмина Каранац, Драгомир Карић, Јован Колунџија, Маријана Крајновић, Никола Лазић, Сања Лакић, Софија Максимовић, Љубомир Марић, Александар Марковић, Рајка Матовић, Јелена Мијатовић, Горан Милић, Наташа Михаиловић-Вацић, Марко Младеновић, Милутин Мркоњић, Оливера Недељковић, Ђуро Перић, Тихомир Петковић, Мира Петровић, Тамара Пилиповић, Милена Поповић, Марина Рагуш, Предраг Рајић, Весна Стамболић, Иван Тасовац, Смиља Тишма, Бојан Торбица, Дубравка Филиповски, Љиљана Кузмановић-Вујаковић, Никола Кожовић, Предраг Милошевић и Радован Арежина.

Народна скупштина је, већином гласова, усвојила: Записник седнице Деветог ванредног заседања Народне скупштине Републике Србије у Дванаестом сазиву, одржане 21. и 22. јула 2021. године (од 174 присутна народна посланика, 158 је гласало за, а 16 није гласало) и Записник седнице Десетог ванредног заседања Народне скупштине Републике Србије у Дванаестом сазиву, одржане 28. и 29. јула 2021. године (од 176 присутних народних посланика, 164 су гласала за, а 12 није гласало).

Председавајући је подсетио да је седница Једанаестог ванредног заседања Народне скупштине Републике Србије у Дванаестом сазиву сазвана на Захтев 237 народних посланика, сагласно члану 106. став 3. Устава Републике Србије, члану 48. став 3. Закона о Народној скупштини и члану 249. Пословника Народне скупштине, са одређеним дневним редом садржаним у том захтеву.

Тако одређен дневни ред је следећи:

1. **Предлог закона о заштити потрошача**, који је поднела Влада (број 011-1290/21 од 9. јула 2021. године),
2. **Предлог закона о потврђивању Споразума између Владе Републике Србије и Владе Краљевине Мароко о сарадњи у области одбране**, који је поднела Влада (број 011-1365/21 од 23. јула 2021. године),
3. **Предлог закона о потврђивању Споразума између Владе Републике Србије и Владе Руске Федерације о оснивању и условима делатности културно - информативних центара**, који је поднела Влада (број 011-1399/21 од 30. јула 2021. године),
4. **Предлог закона о потврђивању Оквирног споразума о зајму LD 2070 (2020) између Банке за развој Савета Европе и Републике Србије за пројектни зајам - Студентско становање**, који је поднела Влада (број 011-1400/21 од 30. јула 2021. године),
5. **Предлог закона о потврђивању Амандмана на Монтреалски протокол о супстанцама које оштећују озонски омотач**, који је поднела Влада (број 011-1402/21 од 30. јула 2021. године),
6. **Предлог закона о потврђивању Споразума између Владе Републике Србије и Владе Савезне Републике Немачке о сарадњи у области одбране**,који је поднела Влада (број 011-1428/21 од 6. августа 2021. године),
7. **Предлог закона о потврђивању Споразума између Владе Републике Србије и Кабинета министара Украјине о изменама Споразума између Владе Републике Србије и Кабинета министара Украјине о укидању виза за њихове држављане**,који је поднела Влада (број 011-1429/21 од 6. августа 2021. године),
8. **Предлог одлуке о избору вицегувернера Народне банке Србије**, који је поднела гувернер Народне банке Србије (број 119-1358/21 од 23. јула 2021. године),
9. **Предлог одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група„Александар Вучић - за нашу децу“ (број 02-1321/21 од 15. јула 2021. године)
10. **Предлог одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група„Александар Вучић - за нашу децу“ (број 02-1320/21 од 15. јула 2021. године).

Народна скупштина је, већином гласова (од 176 присутних народних посланика, 165 је гласало за, а 11 није гласало), прихватила предлог народног посланика др Александра Мартиновића да се обави:

1. **заједнички јединствени претрес o:**

**- Предлогу закона о потврђивању Споразума између Владе Републике Србије и Владе Краљевине Мароко о сарадњи у области одбране**, који је поднела Влада (број 011-1365/21 од 23. јула 2021. године)

**- Предлогу закона о потврђивању Споразума између Владе Републике Србије и Владе Руске Федерације о оснивању и условима делатности културно - информативних центара**, који је поднела Влада (број 011-1399/21 од 30. јула 2021. године)

**- Предлогу закона о потврђивању Оквирног споразума о зајму LD 2070 (2020) између Банке за развој Савета Европе и Републике Србије за пројектни зајам - Студентско становање**, који је поднела Влада (број 011-1400/21 од 30. јула 2021. године)

**- Предлогу закона о потврђивању Амандмана на Монтреалски протокол о супстанцама које оштећују озонски омотач**, који је поднела Влада (број 011-1402/21 од 30. јула 2021. године)

**- Предлогу закона о потврђивању Споразума између Владе Републике Србије и Владе Савезне Републике Немачке о сарадњи у области одбране**,који је поднела Влада (број 011-1428/21 од 6. августа 2021. године) и

**- Предлогу закона о потврђивању Споразума између Владе Републике Србије и Кабинета министара Украјине о изменама Споразума између Владе Републике Србије и Кабинета министара Украјине о укидању виза за њихове држављане**,који је поднела Влада (број 011-1429/21 од 6. августа 2021. године);

**2. заједнички јединствени претрес o:**

**- Предлогу одлуке о избору вицегувернера Народне банке Србије**, који је поднела гувернер Народне банке Србије (број 119-1358/21 од 23. јула 2021. године)

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група„Александар Вучић - за нашу децу“ (број 02-1321/21 од 15. јула 2021. године) и

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије**, који је поднела Посланичка група„Александар Вучић - за нашу децу“ (број 02-1320/21 од 15. јула 2021. године).

Председавајући је, сагласно члану 27. и члану 87. ст 2. и 3. Пословника, продужио рад Народне скупштине и после 18,00 часова.

Председавајући је, сагласно члану 90. став 1. Пословника, обавестио да су позвани да седници присуствују: Татјана Матић, министар трговине, туризма и телекомуникација, Урош Кандић, државни секретар у Министарству трговине, туризма и телекомуникација, Вишња Ракић, помоћник министра у Сектору за заштиту потрошача у Министарству трговине, туризма и телекомуникација, Тамара Самарџић, виши саветник за саветодавна и системска питања из области заштите потрошача у Министарству трговине, туризма и телекомуникација и Вера Ровчанин Орловић, руководилац Групе за правне послове у туризму.

Затим је Народна скупштина прешла на рад по дневном реду седнице, односно на **начелни претрес о 1. тачки дневног реда - ПРЕДЛОГУ ЗАКОНА О ЗАШТИТИ ПОТРОШАЧА.**

Председавајући др Владимир Орлић, потпредседник Народне скупштине, сагласно члану 157. став 1. Пословника, отворио je начелни претрес о Предлогу закона.

Уводно излагање о Предлогу закона поднела је представник предлагача Татјана Матић, министар трговине, туризма и телекомуникација.

У начелном претресу учествовали су народни посланици: Верољуб Арсић, известилац Одбора за привреду, регионални развој, трговину, туризам и енергетику, Јелена Жарић Ковачевић, известилац Одбора за уставна питања и законодавство, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Бранимир Јовановић, председник Посланичке групе Социјалдемократска партија Србије, Драган Д. Марковић, председник Посланичке групе ЈЕДИНСТВЕНА СРБИЈА (ЈС) (након чега се за реч јавила министар Татјана Матић, којој је реплицирао народни посланик Драган Д. Марковић), Даниел Ђивановић, представник Посланичке групе САВЕЗ ВОЈВОЂАНСКИХ МАЂАРА, Стефан Кркобабић, представник Посланичке групе ПУПС - „Три П“, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Верољуб Арсић, представник Посланичке групе „Александар Вучић - за нашу децу“, Мисала Праменковић, Самира Ћосовић, Славенко Унковић, Снежана Пауновић, Оља Петровић, Милија Милетић и Угљеша Марковић, после чега је председавајући Радован Тврдишић, потпредседник Народне скупштине, одредио паузу до 15,00 часова.

Након паузе, седница је настављена у 15 часова и 5 минута.

У наставку начелног претреса учествовали су народни посланици: хаџи Милорад Стошић, Адам Шукало, Данијела Вељовић, Дејан Кесар, Весна Недовић, доц. др Илија Животић, Миланка Јевтовић Вукојичић, Душан Марић, Александар Мирковић, проф. др Владимир Маринковић, Виктор Јевтовић, др Бобан Бирманчевић, Зоран Томић, Маријан Ристичевић, Лав - Григорије Пајкић, проф. др Љубиша Стојмировић и Милимир Вујадиновић (након чега се за реч јавила министар Татјана Матић).

Затим је председавајући др Владимир Орлић, потпредседник Народне скупштине, закључио начелни претрес о Предлогу закона.

Првог дана рада, седница је завршена у 18,00 часова.

**Други дан рада – 8. септембар 2021. године**

Седница је почела у 10 часова и 10 минута.

Седници је председавао др Владимир Орлић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствују 84 народна посланика, а применом електронског система за гласање утврђено је да су у сали присутна 103 народна посланика и да постоје услови за рад Народне скупштине.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Загорка Алексић, проф. др Драгољуб Ацковић, Душан Бајатовић, Арђенд Бајрами, Милош Банђур, др Драгана Баришић, др Муамер Бачевац, Надије Бећири, Славиша Булатовић, Јелисавета Вељковић, Младен Грујић, проф. др Зоран Драгишић, Владимир Ђукановић, Милан Ђурица, Нинослав Ерић, Марко Зељуг, Крсто Јањушевић, Александар Јовановић, мр Јадранка Јовановић, доц. др Михаило Јокић, Никола Јоловић, Александар Југовић, Шаип Камбери, Јасмина Каранац, Ана Караџић, Драгомир Карић, Горан Ковачевић, Јован Колунџија, Ђорђе Комленски, Маријана Крајновић, Селма Кучевић, Никола Лазић, Софија Максимовић, Љубомир Марић, Драган Д. Марковић, Верољуб Матић, Рајка Матовић, Горан Милић, Александар Мирковић, Наташа Михаиловић-Вацић, Марко Младеновић, Милутин Мркоњић, Оливера Недељковић, Весна Недовић, Слађана Николић, Јасмина Обрадовић, проф. др Александра Павловић Марковић, Биљана Пантић Пиља, др Балинт Пастор, Ђуро Перић, Тихомир Петковић, Мира Петровић, Тамара Пилиповић, Милена Поповић, Мисала Праменковић, Марина Рагуш, Дијана Радовић, Предраг Рајић, Катарина Ракић, Весна Ранковић, Весна Стамболић, проф. др Горан Тасић, Иван Тасовац, Смиља Тишма, Бојан Торбица, др Емеше Ури, проф. др Јахја Фехратовић, Дубравка Филиповски, Ацо Петровић, Љиљана Кузмановић-Вујаковић, Предраг Милошевић и Радован Арежина.

Председавајући је, сагласно члану 90. став 1. Пословника, обавестио да су позвани да седници присуствују: Бранко Ружић, први потпредседник Владе и министар просвете, науке и технолошког развоја, др Небојша Стефановић, потпредседник Владе и министар одбране, Синиша Мали, министар финансија, Никола Селаковић, министар спољних послова, Ирена Вујовић, министар заштите животне средине, Татјана Матић, министар трговине, туризма и телекомуникација, Александар Живковић, државни секретар у Министарству одбране, Јелена Танасковић, државни секретар у Министарству заштите животне средине, Милутин Ђуровић, вршилац дужности помоћника министра просвете, науке и технолошког развоја, Предраг Бандић, вршилац дужности помоћника министра одбране, Вера Вукићевић, вршилац дужности помоћника министра спољних послова, Ана Триповић, директор Управе за јавни дуг у Министарству финансија, Александра Имширагић Ђурић, вршилац дужности помоћника министра заштите животне средине, Бојан Цветковић, начелник Одељења за међународну културну, просветну, научну, технолошку и спортску сарадњу у Министарству спољних послова, Весна Митровић, начелник Одељења у Министарству заштите животне средине, Небојша Вушуровић, начелник Одељења за визну политику у Министарству спољних послова, Бојана Радески, руководилац Групе у Сектору за управљање животном средином у Министарству заштите животне средине и Драган Бабић, виши саветник у Управи за јавни дуг.

Затим је Народна скупштина прешла на **заједнички јединствени претрес о предлозима закона из тачака од 2. до 7. дневног реда.**

Председавајући др Владимир Орлић, потпредседник Народне скупштине је, сагласно члану 170. став 1, а сходно члану 157. став 2. Пословника, отворио заједнички јединствени претрес о:

**- Предлогу закона о потврђивању Споразума између Владе Републике Србије и Владе Краљевине Мароко о сарадњи у области одбране**,

**- Предлогу закона о потврђивању Споразума између Владе Републике Србије и Владе Руске Федерације о оснивању и условима делатности културно - информативних центара**,

**- Предлогу закона о потврђивању Оквирног споразума о зајму LD 2070 (2020) између Банке за развој Савета Европе и Републике Србије за пројектни зајам - Студентско становање**,

**- Предлогу закона о потврђивању Амандмана на Монтреалски протокол о супстанцама које оштећују озонски омотач**,

**- Предлогу закона о потврђивању Споразума између Владе Републике Србије и Владе Савезне Републике Немачке о сарадњи у области одбране** и

**- Предлогу закона о потврђивању Споразума између Владе Републике Србије и Кабинета министара Украјине о изменама Споразума између Владе Републике Србије и Кабинета министара Украјине о укидању виза за њихове држављане.**

Уводно излагање о предлозима закона поднела је представник предлагача Ирена Вујовић, министар заштите животне средине.

У заједничком јединственом претресу учествовали су народни посланици: др Александра Томић, известилац Одбора за финансије, републички буџет и контролу трошења јавних средстава, Милован Дрецун, представник Посланичке групе „Александар Вучић - за нашу децу“, Војислав Вујић, представник Посланичке групе ЈЕДИНСТВЕНА СРБИЈА (ЈС), Сања Јефић Бранковић, представник Посланичке групе Социјалдемократска партија Србије, хаџи Милорад Стошић, представник Посланичке групе ПУПС – „Три П“, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, проф. др Жарко Обрадовић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), (након чијег излагања је председавајући, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова), Самир Тандир, Владан Глишић, Бранимир Јовановић, Владан Заграђанин, Милија Милетић, др Нина Павићевић, Ђорђе Милићевић, мр Ђорђе Косанић, Небојша Бакарец, Самира Ћосовић, Угљеша Мрдић, Вук Мирчетић и проф. др Марко Атлагић, након чега је председавајући Стефан Кркобабић, потпредседник Народне скупштине, одредио паузу до 15,00 часова.

Након паузе, седница је настављена у 15,00 часова.

У наставку заједничког јединственог претреса учествовали су народни посланици: Србислав Филиповић, Иван Рибаћ, др Борис Бурсаћ, Горан Пекарски, Љиљана Малушић, Милош Терзић, Владица Маричић, проф. др Владимир Маринковић, Маријан Ристичевић, Верољуб Арсић, Зоран Томић, Дејан Кесар (поводом чијег излагања се за реч јавила министар Ирена Вујовић) и Невенка Костадинова, након чега се за реч јавила министар Ирена Вујовић.

Затим је председавајућа Елвира Ковач, потпредседник Народне скупштине закључила заједнички јединствени претрес о предлозима закона из тачака од 2. до 7. дневног реда.

Другог дана рада, седница је завршена у 17 часова и 55 минута.

**Трећи дан рада – 9. септембар 2021. године**

Седница је почела у 10 часова и 10 минута.

Седници је председавао др Владимир Орлић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствује 98 народних посланика, а применом електронског система за гласање утврђено је да су у сали присутна 94 народна посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици: Шаип Камбери, председник Посланичке групе УЈЕДИЊЕНА ДОЛИНА - СДА САНЏАКА - од председника Владе, Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од ЈП „Путеви Србије“, Министарства грађевинарства, саобраћаја и инфраструктуре и Министарства унутрашњих послова, Јелена Михаиловић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе, Стефан Кркобабић, представник Посланичке групе ПУПС – „Три П“ - од Министарства државне управе и локалне самоуправе и Александар Марковић, представник Посланичке групе „Александар Вучић - за нашу децу“ - од Министарства спољних послова.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Загорка Алексић, проф. др Драгољуб Ацковић, Душан Бајатовић, Арђенд Бајрами, Јосип Броз, Славиша Булатовић, Јелисавета Вељковић, мр Данијела Вујичић, Младен Грујић, Милован Дрецун, Владимир Ђукановић, Милан Ђурица, Нинослав Ерић, Владан Заграђанин, Марко Зељуг, Енис Имамовић, мр Јадранка Јовановић, Александар Југовић, Драгомир Карић, Нандор Киш, Јован Колунџија, Маријана Крајновић, Никола Лазић, Софија Максимовић, Љубомир Марић, Драган Д. Марковић, Рајка Матовић, Јелена Мијатовић, Горан Милић, Ђорђе Милићевић, Александар Мирковић, Наташа Михаиловић-Вацић, Милутин Мркоњић, Оливера Недељковић, Јован Палалић, др Балинт Пастор, Ђуро Перић, Тихомир Петковић, Мира Петровић, Тамара Пилиповић, Милена Поповић, Мисала Праменковић, Марина Рагуш, Драгана Радиновић, Дијана Радовић, Предраг Рајић, Весна Стамболић, хаџи Милорад Стошић, Самир Тандир, Иван Тасовац, Смиља Тишма, Србислав Филиповић, Дубравка Филиповски, Арпад Фремонд, Мирсад Хоџић, Александар Чотрић, Ацо Петровић, Љиљана Кузмановић-Вујаковић, Предраг Милошевић, мр Дејан Раденковић и Радован Арежина.

Председавајући је, сагласно члану 90. став 1. Пословника, обавестио да су позвани да седници присуствују др Јоргованка Табаковић, гувернер Народне банке Србије и Дејан Девић, генерални директор Дирекције за законодавно-правне послове Народне банке Србије.

Затим је Народна скупштина наставила рад и прешла на **заједнички јединствени претрес о предлозима одлука из тачака 8, 9. и 10. дневног реда.**

Председавајући др Владимир Орлић, потпредседник Народне скупштине је, сагласно члану 192. став 3, а сходно члану 157. став 2. Пословника, **oтворио заједнички јединствени претрес о:**

**- Предлогу одлуке о избору вицегувернера Народне банке Србије**,који је поднела гувернер Народне банке Србије (број 119-1358/21 од 23. јула 2021. године)

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије**,који је поднела Посланичка група „Александар Вучић - за нашу децу“ (број 02-1321/21 од 15. јула 2021. године) и

**- Предлогу одлуке о изменама Одлуке о избору чланова и заменика чланова одбора Народне скупштине Републике Србије**,који је поднела Посланичка група „Александар Вучић - за нашу децу“ (број 02-1320/21 од 15. јула 2021. године).

Предлог одлуке о избору вицегувернера Народне банке Србије образложила је предлагач др Јоргованка Табаковић, гувернер Народне банке Србије.

У заједничком јединственом претресу учествовали су народни посланици: др Александра Томић, известилац Одбора за финансије, републички буџет и контролу трошења јавних средстава, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, (поводом чијег излагања се за реч јавила гувернер др Јоргованка Табаковић, а реплицирао јој је народни посланик др Муамер Зукорлић), Сања Јефић Бранковић, представник Посланичке групе Социјалдемократска партија Србије, Ненад Филиповић, представник Посланичке групе ЈЕДИНСТВЕНА СРБИЈА (ЈС), Угљеша Марковић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), проф. др Владимир Маринковић, представник Посланичке групе „Александар Вучић - за нашу децу“ (након чијег излагања је председавајући Радован Тврдишић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова), Милија Милетић, Владан Глишић (поводом чијег излагања се за реч јавила гувернер др Јоргованка Табаковић), Верољуб Арсић, Марија Јевђић, проф. др Јахја Фехратовић, др Александра Томић и Стефан Србљановић, а затим је председавајући Стефан Кркобабић, потпредседник Народне скупштине, закључио заједнички јединствени претрес о предлозима одлука из тачака 8, 9. и 10. дневног реда и одредио паузу до 15,00 часова.

Након паузе, седница је настављена у 15 часова и 10 минута.

Председавајућа Елвира Ковач, потпредседник Народне скупштине, сагласно члану 90. став 1. Пословника, обавестила је да су позвани да седници присуствују: Татјана Матић, министар трговине, туризма и телекомуникација, Урош Кандић, државни секретар у Министарству трговине, туризма и телекомуникација, Вишња Ракић, помоћник министра у Сектору за заштиту потрошача у Министарству трговине, туризма и телекомуникација, Тамара Самарџић, виши саветник за саветодавна и системска питања из области заштите потрошача у Министарству трговине, туризма и телекомуникација и Вера Ровчанин Орловић, руководилац Групе за правне послове у туризму.

Затим је Народна скупштина прешла на претрес у појединостима о **1. тачки дневног реда - ПРЕДЛОГУ ЗАКОНА О ЗАШТИТИ ПОТРОШАЧА.**

Председавајућа Елвира Ковач, потпредседник Народне скупштине, сагласно члану 157. став 3. Пословника, oтворила је претрес Предлога закона у појединостима.

Саставни део Предлога закона постали су амандмани народних посланика Сандре Божић на чл. 5. и 12, Бранимира Јовановића на члан 37. и Ђорђа Комленског на члан 114.

У претресу о Амандману на члан 5. који је поднела народни посланик Сандра Божић, учествовали су народни посланици Маријан Ристичевић, Угљеша Мрдић и проф. др Марко Атлагић.

У претресу о Амандману на члан 12. који је поднела народни посланик Сандра Божић, учествовали су народни посланици проф. др Љубиша Стојмировић, Небојша Бакарец, Вук Мирчетић, Ђорђе Комленски и Милија Милетић.

У претресу о Амандману на члан 37. који је поднео народни посланик Бранимир Јовановић, учествовали су народни посланици Верољуб Арсић, Оља Петровић, Милимир Вујадиновић, проф. др Љубиша Стојмировић и Томислав Јанковић.

У претресу о Амандману на члан 114. који је поднео народни посланик Ђорђе Комленски, учествовао је подносилац Амандамана (након чега се за реч јавила представник предлагача Татјана Матић, министар трговине, туризма и телекомуникација).

Затим је председавајући др Владимир Орлић, потпредседник Народне скупштине закључио претрес Предлога закона у појединостима и обавестио народне посланике да ће Народна скупштина у Дану за гласање одлучивати о Предлогу закона, а затим је одредио паузу од 15 минута.

Након паузе, седница је настављена у 17 часова и 20 минута.

Председник Народне скупштине је, сагласно члану 87. став 5. Пословника, одредио четвртак, 9. септембар 2021. године, са почетком у 17 часова и 20 минута, као Дан за гласање о тачкама дневног реда седнице Једанаестог ванредног заседања Народне скупштине Републике Србије у Дванаестом сазиву.

Применом електронског система за гласање утврђено је да је у сали присутно 168 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда - ПРЕДЛОГ ЗАКОНА О ЗАШТИТИ ПОТРОШАЧА**

Пошто је Народна скупштина обавила претрес Предлога закона у начелу и појединостима, а с обзиром  на то да су сви поднети амандмани постали саставни део Предлога закона, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 172 присутна народна посланика, 172 су гласала за), усвојила Предлог закона о заштити потрошача, у целини.

**2. тачка дневног реда - ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ КРАЉЕВИНЕ МАРОКО О САРАДЊИ У ОБЛАСТИ ОДБРАНЕ**

Народна скупштина је, већином гласова свих народних посланика (од 172 присутна народна посланика, 172 су гласала за), усвојила Предлог закона о потврђивању Споразума између Владе Републике Србије и Владе Краљевине Мароко о сарадњи у области одбране, у целини.

**3. тачка дневног реда - ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ РУСКЕ ФЕДЕРАЦИЈЕ О ОСНИВАЊУ И УСЛОВИМА ДЕЛАТНОСТИ КУЛТУРНО - ИНФОРМАТИВНИХ ЦЕНТАРА**

Народна скупштина је, већином гласова свих народних посланика (од 173 присутна народна посланика, 171 је гласао за, а два нису гласала), усвојила Предлог закона о потврђивању Споразума између Владе Републике Србије и Владе Руске Федерације о оснивању и условима делатности културно - информативних центара, у целини.

**4. тачка дневног реда - ПРЕДЛОГ ЗАКОНА О ПОТВРЂИВАЊУ ОКВИРНОГ СПОРАЗУМА О ЗАЈМУ LD 2070 (2020) ИЗМЕЂУ БАНКЕ ЗА РАЗВОЈ САВЕТА ЕВРОПЕ И РЕПУБЛИКЕ СРБИЈЕ ЗА ПРОЈЕКТНИ ЗАЈАМ - СТУДЕНТСКО СТАНОВАЊЕ**

Народна скупштина је, већином гласова свих народних посланика (од 173 присутна народна посланика, 172 су гласала за, а један није гласао), усвојила Предлог закона о потврђивању Оквирног споразума о зајму LD 2070 (2020) између Банке за развој Савета Европе и Републике Србије за пројектни зајам - Студентско становање, у целини.

**5. тачка дневног реда - ПРЕДЛОГ ЗАКОНА О ПОТВРЂИВАЊУ АМАНДМАНА НА МОНТРЕАЛСКИ ПРОТОКОЛ О СУПСТАНЦАМА КОЈЕ ОШТЕЋУЈУ ОЗОНСКИ ОМОТАЧ**

Народна скупштина је, већином гласова свих народних посланика (од 173 присутна народна посланика, 173 су гласала за), усвојила Предлог закона о потврђивању Амандмана на Монтреалски протокол о супстанцама које оштећују озонски омотач, у целини.

**6. тачка дневног реда - ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ САВЕЗНЕ РЕПУБЛИКЕ НЕМАЧКЕ О САРАДЊИ У ОБЛАСТИ ОДБРАНЕ**

Народна скупштина је, већином гласова свих народних посланика (од 173 присутна народна посланика, 171 је гласао за, а два нису гласала), усвојила Предлог закона о потврђивању Споразума између Владе Републике Србије и Владе Савезне Републике Немачке о сарадњи у области одбране, у целини.

**7. тачка дневног реда - ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И КАБИНЕТА МИНИСТАРА УКРАЈИНЕ О ИЗМЕНАМА СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И КАБИНЕТА МИНИСТАРА УКРАЈИНЕ О УКИДАЊУ ВИЗА ЗА ЊИХОВЕ ДРЖАВЉАНЕ**

Народна скупштина је, већином гласова свих народних посланика (од 173 присутна народна посланика, 172 су гласала за, а један није гласао), усвојила Предлог закона о потврђивању Споразума између Владе Републике Србије и Кабинета министара Украјине о изменама Споразума између Владе Републике Србије и Кабинета министара Украјине о укидању виза за њихове држављане, у целини.

**8. тачка дневног реда - ПРЕДЛОГ ОДЛУКЕ О ИЗБОРУ ВИЦЕГУВЕРНЕРА НАРОДНЕ БАНКЕ СРБИЈЕ**

Народна скупштина је, већином гласова свих народних посланика (од 173 присутна народна посланика, 173 су гласала за), усвојила Предлог одлуке о избору вицегувернера Народне банке Србије, у целини.

Затим је председник, у име народних посланика и у своје име, честитао др Ани Ивковић на избору за вицегувернера Народне банке Србије и пожелео јој пуно успеха у раду.

**9. тачка дневног реда - ПРЕДЛОГ ОДЛУКЕ О ИЗМЕНАМА ОДЛУКЕ О ИЗБОРУ ЧЛАНОВА И ЗАМЕНИКА ЧЛАНОВА ОДБОРА НАРОДНЕ СКУПШТИНЕ РЕПУБЛИКЕ СРБИЈЕ**

Народна скупштина је, већином гласова свих народних посланика (од 173 присутна народна посланика, 173 су гласала за), усвојила Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Посланичка група „Александар Вучић - за нашу децу“ (број 02-1321/21 од 15. јула 2021. године), у целини.

**10. тачка дневног реда - ПРЕДЛОГ ОДЛУКЕ О ИЗМЕНАМА ОДЛУКЕ О ИЗБОРУ ЧЛАНОВА И ЗАМЕНИКА ЧЛАНОВА ОДБОРА НАРОДНЕ СКУПШТИНЕ РЕПУБЛИКЕ СРБИЈЕ**

Народна скупштина је, већином гласова свих народних посланика (од 173 присутна народна посланика, 173 су гласала за), усвојила Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела Посланичка група „Александар Вучић - за нашу децу“ (број 02-1320/21 од 15. јула 2021. године), у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио седницу Једанаестог ванредног заседања Народне скупштине Републике Србије у Дванаестом сазиву.

Седница је закључена у 17 часова и 30 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић